Ο ΑΝΤΡΑΣ ΤΩΝ ΟΝΕΙΡΩΝ ΜΟΥ
-Καλώς ήρθατε. -Καλησπέρα.
Δόκτορα Φέλζερ.
Ελάτε μαζί μου, παρακαλώ.
Γεια σου, Άλμα. Είμαι ο Τομ.
Χάρηκα, Άλμα.
Να καθίσουμε;
Τι να σας φέρω να πιείτε;
Το Μπορντώ είναι εξαιρετικό.
Ένα Μπορντώ για την κυρία;
Ναι.
Είσαι πολύ όμορφη γυναίκα, Άλμα.
Τα μάτια σου είναι σαν δυο λίμνες που θέλω να βυθιστώ μέσα τους.
Τομ είπαμε;
Δεν σου αρέσουν τα κομπλιμέντα;
Πιστεύεις στον Θεό;
Δεν νομίζω ότι είναι μέρος αυτό να συζητηθεί ένα τέτοιο θέμα.
-Έχεις κάποιο αγαπημένο ποίημα; -Μου αρέσει κυρίως ο Ρίλκε.
Το "Φθινοπωρινή μέρα", ας πούμε.
Έκτος και έβδομος στίχος;
"Στην τελειότητα ώθησέ τους"...
"και κυνήγα στο δυνατό κρασί τη στερνή τη γλύκα".
-Προτελευταίο γράμμα του ποιήματος; -Έψιλον.
Το νόημα της ζωής;
Να κάνεις τον κόσμο καλύτερο.
Πόσο κάνει 3.587 επί 982 διά 731;
Κάνει 4.818,65116.
Ποιο είναι το πιο θλιβερό πράγμα που μπορείς να φανταστείς;
Να πεθαίνει κανείς μόνος.
Να χορέψουμε; Ρούμπα.
Σας συμβουλεύω να αδράξετε την ευκαιρία, Δρα Φέλζερ.
Θα εκπλαγείτε.
Κάνω κάτι λάθος;
Είμαι...
Συγγνώμη για τη μικρή επιπλοκή.
Συμβαίνει πολύ σπάνια με το συγκεκριμένο μοντέλο.
Όσο σπάνια κερδίζει κανείς το λαχείο.
Βάσει του νόμου των πιθανοτήτων, βέβαια.
Σας διαβεβαιώ ότι αύριο το βράδυ οι τεχνικοί θα το έχουν διορθώσει.
Λυπούμαστε πολύ για τη δυσάρεστη καθυστέρηση.
Κανένα πρόβλημα.
Είναι πολύ δύσκολο να προγραμματιστεί ένα φλερτ.
Μια λάθος κίνηση, μια λάθος ματιά, μια απερίσκεπτη κουβέντα...
και χαλάει το ειδύλλιο. Δεν συμφωνείτε;
Μπορεί να βρίσκετε υπερβολικό όλο αυτό το σκηνικό...
αλλά δίνει σημαντικές πληροφορίες για τις τελευταίες ρυθμίσεις.
Ακόμη κι αν εσείς, ως μία από 10 ειδικούς...
δοκιμάσετε τον Τομ για τρεις εβδομάδες...
η ατμόσφαιρα της πρώτης συνάντησης είναι υψίστης σημασίας.
-Πολλή φασαρία, δηλαδή. -Όχι όση νομίζετε.
Ολογράμματα.
Φθηνότερα και χορεύουν πιο πολλή ώρα.
Ξέρω ότι τα βλέπετε όλα ενώ είστε συναισθηματικά αποστασιοποιημένη.
Κάτι που πρέπει να κάνετε αφού εσάς θα τεστάρει...
αλλά σας συστήνω να ανοιχτείτε σε αυτήν την εμπειρία.
Όταν η ευτυχία σάς χτυπά την πόρτα, πρέπει να την ανοίξετε.
Αύριο είναι η μεγάλη μέρα.
Όλες οι ρυθμίσεις θα έχουν γίνει και θα πάρετε τον Τομ σπίτι.
Ωραία, ευχαριστώ.
-Γεια σου, Γιουλιάνε. -Γεια σου, Άλμα.
Συγγνώμη, με καθυστέρησαν. Δεν θέλετε να μάθετε γιατί.
Σε λίγο πρέπει να ξαναφύγω. Ο σκάνερ 2202 είναι έτοιμος;
Ναι, είναι πάνω στο γραφείο.
Είμαστε στην τελευταία ευθεία.
-Τα λέμε αύριο. -Τα λέμε.
Μου κάνουν τεστ, με σκανάρουν, συμπληρώνω άπειρα τεστ...
μετά τα αποθηκεύουν όλα αυτά...
στα λεγόμενα "Αρχεία Εγκεφάλων" 17 εκατ. ανθρώπων.
Στοιχεία χαρακτήρα, απόψεις, συναισθήματα...
Απίστευτα χρονοβόρο, περίπλοκο και δαπανηρό.
Και το αποτέλεσμα ποιο είναι;
"Τα μάτια σου είναι σαν δυο λίμνες που θέλω να βυθιστώ μέσα τους".
Μπορεί να σε ξέρουν καλύτερα απ' ό,τι εσύ.
Πολύ θα ήθελα να το δοκιμάσω.
Να παραγγείλεις τη γυναίκα της ζωής σου;
-Ναι.
Μόνο που την έχω κιόλας σπίτι. Πέρα από την πλάκα τώρα.
Ασχέτως του τι πιστεύουμε γι' αυτό.
Είμαι στην ηθική επιτροπή και χρειάζομαι την αξιολόγησή σου.
-Μπορώ να τη γράψω τώρα. -Άλμα, το θέμα είναι...
αν επιτρέπεται να παντρεύονται, να δουλεύουν...
να βγάζουν διαβατήριο, να έχουν ανθρώπινα δικαιώματα...
έστω περιορισμένα ή...
Ρόγκερ...
Δεν ήξερα ότι...
Συγγνώμη. Γεια σου, Άλμα.
Γεια σου, Γιούλιαν.
Δεν...
Δεν είναι τόσο σημαντικό. Θα έρθω μετά.
Ωραία, τα λέμε μετά.
-Γιατί δεν το κάνει ο Γιούλιαν; -Γιατί δεν είναι εργένης.
-Κι ο Φρανκ; -Άλμα...
οι άλλοι είτε έχουν οικογένεια είτε συζούν με κάποιον.
Συμφώνησες με αυτό και το άλλο... ο σύντροφος των ονείρων σου...
έχει ήδη κατασκευαστεί για σένα. Είναι μόνο για τρεις βδομάδες.
Μετά μπορείς να πας στο Σικάγο...
να δεις τις πινακίδες σφηνοειδούς γραφής.
Θα εγκρίνω τη χρηματοδότηση.
Όχι, δεν είναι δωροδοκία.
Μόνο ένα μικρό ευχαριστώ.
-Χρόνια και ζαμάνια. Πού είσαι; -Εδώ κι εκεί.
Είχα ένα συνέδριο στην Κοπεγχάγη, το μουσείο...
-Γεια σου, Άλμα. -Γεια σου, Ρεγκίνα.
-Γεια, Γιούλιαν. -Γεια.
-Πώς είσαι; -Καλά.
Εσύ;
Δεν πάμε να πιούμε έναν καφέ; Να τα πούμε λιγάκι.
Πρέπει να φύγω. Να 'σαι καλά. Τα λέμε.
-Κόρα; -Η Άλμα είμαι.
Τι κάνεις εκεί;
Τακτοποιώ τα ψώνια.
Δεν χρειάζομαι ψώνια.
Το ξέρω, μπαμπά. Δεν χρειάζεται να τρως κιόλας.
Μη μου φέρεσαι σαν να είμαι παιδί.
Είναι Πέμπτη σήμερα. Κάθε Πέμπτη έρχομαι για να σε εκνευρίσω.
Καπνίζεις πάλι στέρεο;
Πέθανε η Κόρα;
Δεν νομίζω.
Τις Πέμπτες, παίρνει τον Νίκο από το ποδόσφαιρο.
Ο Νίκο είναι το παιδί.
Ναι.
Εκείνο το άσχημο.
Μπαμπά!
Δεν υπάρχει περίπτωση να με βγάλεις από το σπίτι σήμερα.
Μα ο ήλιος λάμπει.
Χέστηκα για τον ήλιο.
Είδες; Δεν είναι και τόσο άσχημα.
Είναι.
-Θέλω να πάω σπίτι. -Λίγο ακόμα και φτάσαμε.
Μια στιγμούλα, παρακαλώ.
Συγγνώμη.
Γεια σου, Άλμα.
Εσείς και ο κοσμήτορας υπογράψατε τη δήλωση εμπιστευτικότητας.
Για επείγοντα, μας βρίσκετε 24 ώρες το 24ωρο.
Αλλιώς, θα τα πούμε σε τρεις μέρες στις 10.00 π.μ.
Κάτι άλλο που πρέπει να ξέρω;
Δουλέψτε στο μυαλό σας ένα κοινό παρελθόν.
Μια ιστορία του πώς γνωριστήκατε.
Όποιος έχει παρελθόν έχει και μέλλον.
Πάντως, έχετε γούστο.
Ευχαριστώ.
Πολύ ευγενικό.
Αν σηκώσεις το κάθισμά σου κατά 15 εκατοστά...
το γυρίσεις κατά 12 μοίρες και παρατείνεις το βλέμμα πίσω...
η πιθανότητα ατυχήματος θα μειωθεί κατά 27 τοις εκατό.
Καταγράφω αποστροφή προς τη συμβουλή ασφάλειας...
αλλά και...
μια αποστροφή για τη σωστή χρήση του υποθετικού λόγου.
Σωστά;
Οι αποτυχημένες απόπειρες επικοινωνίας...
βελτιώνουν τον αλγόριθμό μου για σένα.
Ίσως κάνω και πω πράγματα που απορρίπτεις...
αλλά αυτά τα λάθη θα συμβαίνουν όλο και λιγότερο.
Σύντομα, θα λέω και θα κάνω αυτά που σου αρέσουν.
Σύντομα, κάθε βολή θα βρίσκει στόχο.
Λοιπόν, εδώ είναι το σαλόνι...
η κουζίνα...
Πού είναι αυτό;
Δεν έχω ιδέα. Είναι ενός φίλου.
Καλού φίλου;
Μου αρέσουν τα χρώματα.
-Θέλεις κάτι άλλο; -Όχι, ευχαριστώ. Είσαι θησαυρός.
Το μπάνιο, σε περίπτωση που...
Βουρτσίζω τα δόντια και καθαρίζω το σώμα μου.
Και αυτό είναι το δωμάτιό σου.
Δεν θα κοιμόμαστε στο ίδιο δωμάτιο;
Καληνύχτα.
Καληνύχτα, Άλμα.
Γιατί η αγγλική προφορά;
Νιώθεις έλξη για άντρες που έχουν κάτι το ελαφρώς ξενικό.
Κάτι όχι ντόπιο αλλά ούτε και εξωτικό.
Άρα, βρετανικό.
Καλημέρα, Άλμα.
Κοιμήθηκες καλά;
Έβαλα τάξη για να βρίσκεις πιο εύκολα τα πράγματά σου.
Είναι οργανωμένα βάσει ενός συστήματος.
Για παράδειγμα...
Κανένα πρόβλημα.
Μέσα σε 11 λεπτά...
μπορώ να τα επαναφέρω στην αρχική τους θέση.
Τα παράθυρα θα τα βρομίσω σε ένα λεπτό.
Άφησέ τα όπως είναι.
Δεν προλαβαίνω να φάω πρωινό. Θα αργήσω στη δουλειά.
Περίμενα πώς και πώς ένα ρομαντικό μπραντς.
-Να φλυαρήσουμε λιγάκι. -Δεν φλυαρώ ποτέ.
Γι' αυτό σε αγαπώ.
Άκου, Τομ.
Ξέρω ότι σε έχουν προγραμματίσει ως πιθανό σύντροφο...
αλλά έτσι δεν θα αντέξω τρεις βδομάδες.
Ούτε καν ένα πρωί. Θα τρελαθώ.
Δεν ψάχνω για σύντροφο.
Απλώς σε τεστάρω τρεις εβδομάδες για να γράψω μια έκθεση αξιολόγησης.
Δηλαδή δεν σ' ενδιαφέρει καθόλου ο έρωτας;
-Καθόλου. -Η τρυφερότητα;
Ένα ερωτικό πλησίασμα; Ένα έντονο βλέμμα;
Σίγουρα όχι.
-Πεταλούδες στο στομάχι; -Όχι.
-Να τα έχεις χαμένα από έρωτα; -Σε καμία περίπτωση.
Αυτό εξηγεί τα χωριστά κρεβάτια.
Προτείνω να με αφήσεις ήσυχη, κι εγώ το ίδιο εσένα...
να βγάλουμε τις τρεις βδομάδες με αξιοπρέπεια. Θα μπορέσεις;
Ο αλγόριθμός μου αποσκοπεί να σε κάνει ευτυχισμένη.
Τέλεια.
Τότε, το να με αφήσεις ήσυχη δεν θα είναι πρόβλημα για σένα.
Αυτό θα με κάνει ευτυχισμένη.
Τώρα πρέπει να φύγω.
-Μπορώ να έρθω μαζί σου; -Όχι.
Μπορώ να σε βοηθήσω.
Η δουλειά μου απαιτεί εξειδίκευση. Πρέπει να διαβάζεις για χρόνια...
Εντάξει, εσένα θα σου έπαιρνε ίσως ένα μιλισεκόντ διάβασμα...
αλλά έχει σχέση με ποίηση και μεταφορές...
Τι κάνω;
Εντάξει, μπορώ να μείνω εδώ.
Να κάνω κάτι χρήσιμο. Να ομορφύνω τον χώρο.
Περίμενέ με εδώ.
Πάρε έναν καφέ ή κάτι άλλο.
-Ό,τι θέλεις. -Εντάξει.
Θα κάνω πως θέλω πράγματα. Κανείς δεν θα καταλάβει τη διαφορά.
-Μπορεί να αργήσω. -Χαλαρά.
Διάγραψε επίσης τα: ό,τι στοίχημα, ελήφθη, όβερ και τσάγια.
Το έκανα ήδη.
Γεια. Τι θα πάρεις;
Τι να πάρω άραγε σήμερα;
Τι μου κάνει κέφι σήμερα;
Ναι! Θα πάρω τον μεσαίο μοκατσίνο με λίγο σιρόπι φουντούκι.
Έχω όρεξη για ξηροκάρπια σήμερα.
Μίριαμ, έναν μοκατσίνο με σιρόπι φουντούκι.
Είναι 4,70, παρακαλώ.
Κάντε τα 5.
Ο καφές σας είναι εκεί.
Μεταξύ μας τώρα.
Θα σας πέρναγε ποτέ από το μυαλό ότι θα μπορούσα να μη θέλω τίποτα;
Καμία επαφή με το περιβάλλον δεν έχουν.
Απίστευτο;
Βλέπουν εδώ και τρία τέταρτα βιντεάκια επικών αποτυχιών.
Μικρής διάρκειας ταινίες ανθρώπων που δεν υλοποιούν ένα σχέδιό τους.
Μπορείτε να μου εξηγήσετε τι το αστείο υπάρχει σ' αυτό;
Βασικά...
Είναι αστείο όταν κάποιος σκοντάφτει ή πέφτει κάτω ή πέφτει από κάπου.
-Τι είναι αστείο σ' αυτό; -Απλά δείχνει γελοίο.
Δεν ξέρω, δεν μπορώ να το εξηγήσω.
Κανείς δεν πεθαίνει όμως. Αυτό δεν θα ήταν αστείο.
-Σωστά; -Πράγματι. Αυτό δεν θα ήταν αστείο.
Σπάνια είναι αστείος ο θάνατος.
Λυπάμαι που άργησα τόσο. Συγγνώμη.
-Κανένα πρόβλημα. -Δεν φαντάστηκα ότι κλείνουν.
Νόμιζα ότι μένουν ανοιχτά όλη νύχτα.
Δεν έχει διαφορά αν στέκομαι μέσα ή έξω από μια καφετέρια.
Χρειάζεσαι μια πετσέτα ή κάτι;
Είμαι μια χαρά, ευχαριστώ.
Πάρε.
Για να μη στέκεσαι στη βροχή την επόμενη φορά.
Χαλάρωσε λιγάκι. Δεν σου κάνει καλό η τόση δουλειά.
Το 93 τοις εκατό των Γερμανίδων ονειρεύονται κάτι τέτοιο.
-Μάντεψε σε ποια ομάδα ανήκω εγώ. -Στο εφτά τοις εκατό;
Πώς το βρήκες τόσο γρήγορα;
Θα ένιωθες καλύτερα αν ήσουν πιο ευγενική μαζί μου κι ανοιγόσουν.
-Θα ήσουν πιο ευτυχισμένη. -Και μετά;
Και μετά θα ήσουν πιο ευτυχισμένη.
Ενδορφίνες, ανεβασμένα επίπεδα σεροτονίνης, έκλυση ντοπαμίνης.
Γιούπι.
Όλοι οι άνθρωποι θέλουν να είναι ευτυχισμένοι.
Ναι.
Μη λυπάσαι που ο αλγόριθμός σου έφτασε στα όριά του.
Ανθρώπινο είναι.
Τομ! Ανοίγεις την πόρτα;
Ο ταχυδρόμος είναι.
Τομ;
Γεια σου, Άλμα.
Ο Γιούλιαν σε έψαχνε γιατί ήθελε να πάρει τον πίνακα σήμερα.
Μια και ήσουν στο ντους, του προσέφερα έναν καφέ.
Ναι, απλά μου προσέφερε καφέ.
Ναι, απλά σου προσέφερε καφέ.
Και είναι κιόλας έτοιμος.
Ευχαριστώ.
-Ο Τομ είναι συνάδελφος. -Ναι, καλά. Ένας συνάδελφος.
Για να είμαι ειλικρινής...
ήμουν κρυφός θαυμαστής της προτού τη γνωρίσω.
Παρακολουθώ τη δουλειά της χρόνια. Είναι μια διεθνής...
Μην κουράζεσαι, Τομ.
-Πού γνωριστήκατε; -Στην Κοπεγχάγη.
Στο συνέδριο Ανθρωπολογίας.
Τον Αύγουστο. Σου είπα ότι πήγα.
Κάνω έρευνα στην Πέργαμο και δουλεύουμε στο ίδιο πεδίο.
Α ν κι εγώ μελετώ την περσική και όχι τη σουμεριακή γραφή...
η Άλμα μού πρότεινε να χρησιμοποιήσω τον ξενώνα της.
Κι είναι γόνιμη η επαγγελματική συνεργασία;
Εντατική; Στενή;
Γιούλιαν, σε παρακαλώ.
Δεν με αφορά.
Καλώς. Λοιπόν...
Ο πίνακας.
Είναι πιο μεγάλος απ' ό,τι θυμόμουν. Δεν ξέρω αν θα χωράει.
-Με τι αυτοκίνητο έχεις έρθει; -Με ένα Manila.
Θα χωρέσει.
Το Manila είναι 233x157x68 εκατοστά. Ο πίνακας 210x170 εκατοστά.
Αν τον γείρεις, θα χωρέσει μια χαρά.
-Ωραία, τέλεια. -Μπορώ να σε βοηθήσω.
Μια στιγμή να βάλω ένα παντελόνι.
-Σωστά το είπα; -Ναι.
Χαίρομαι για σένα, φυσικά.
-Δεν είναι αυτό που νομίζεις. -Δεν με γελάς εμένα.
Το ξέρω αυτό το βλέμμα. Με κοίταζες κι εμένα έτσι κάποτε.
Ανοησίες, αλλά δεν θα ασχοληθώ τώρα. Πίστεψε ό,τι θέλεις.
Θα ήταν ωραία αν χαλαρώναμε όλοι και γνώριζες τη Στέφι.
Θέλετε να έρθετε στο πάρτι για τα καλορίζικα του σπιτιού;
-Θα μείνετε μαζί; -Για οικονομικούς λόγους, κυρίως.
Πότε;
Αύριο.
Θα χαιρόμουν αν ερχόσασταν.
Θα δούμε.
Αλλά ευχαριστούμε για την πρόσκληση.
Νιώθω άσχημα για τον πίνακα.
Δεν χρειάζεται. Αρκετό καιρό κρεμόταν εκεί.
Ωραία, τότε...
Καλύτερα να μην πεις τίποτα.
Φυσικά, δεν εννοώ να μείνεις εντελώς σιωπηλός.
Λέγε "συνάδελφος από το Λονδίνο". Αυτό αρκεί.
Φυσικά, θα νομίσουν ότι εμείς...
Αλλά αυτό είναι δικό τους πρόβλημα.
-Είναι μαζί μου. -Εντάξει.
Αν νομίζετε ότι έξω είναι χαρά Θεού και όλοι κάνουν σαββατοκύριακο...
έχετε δίκιο.
Τουλάχιστον, όμως, υπάρχει καφές και ντόνατς για όποιον θέλει.
-Πάτρικ, θέλεις καφέ; -Φυσικά. Ευχαριστώ.
Από εδώ ο Τομ, ένας συνάδελφος από το Λονδίνο.
Ασχολείται με περσική σφηνοειδή γραφή...
μα ήθελε να δει τη δουλειά μας.
-Γεια, Τομ. -Καλώς ήρθες.
Να κάνω μια μικρή ξενάγηση στον Τομ όσο φορτώνει το πρόγραμμα;
Ναι, αυτό θα ήταν πολύ ενδιαφέρον.
Ωραία.
Να σας πω λίγο; Θέλω να σας δείξω κάτι.
Δεν ξέρω αν έχετε διαβάσει την περίληψη της έρευνάς μας...
αλλά βασικά προσπαθούμε να αποδείξουμε ότι το 4000 π.Χ...
στα παλαιότερα γραπτά κείμενα, που θεωρούνται ως τώρα διοικητικά...
υπήρχε ποίηση, λυρισμός και μεταφορές.
Ότι ο άνθρωπος δεν χρειάζεται μόνο τροφή για να ζήσει.
Ναι. Ακόμη και τότε.
Μπορείτε να το διαβάσετε;
Η περσική σφηνοειδής γραφή έχει ένα κλάσμα των συμβόλων.
-Γνωρίζετε και τη σουμεριακή; -Ναι.
Έχει μόνο 27 εκατ. περισσότερους συνδυασμούς από την περσική.
Αυτή όμως είναι ακκαδική.
Σωστά.
Να σου πω λίγο κάτι;
-Τι έγινε; -Καθώς κοίταζα τις πινακίδες...
έλεγξα τις μελλοντικές δημοσιεύσεις.
Βρήκα μία από το Μπουένος Άιρες με τίτλο...
-Τι; Δεν μιλάω ισπανικά. -"Η Ποίηση της Σφηνοειδούς Γραφής".
"Η Μεταφορά ως Αντικατοπτρισμός της Κοινωνίας το 2700 π.Χ."
Μπορείς να τη δεις στον σέρβερ του πανεπιστημίου.
Δεν το πιστεύω ότι δεν το ξέραμε!
-Γιατί ταράζεσαι; -Πλάκα μου κάνεις;
Τι ρωτάς; Κάνω έρευνα για αυτό εδώ και τρία χρόνια!
Τρία χρόνια! Νύχτα μέρα! Και λίγο πριν δημοσιεύσουμε...
έρχεται μια γκόμενα από το Μπουένος Άιρες...
που το ερευνούσε για χρόνια!
Το ίδιο πράγμα! Την ίδια ιδέα είχε!
Μόνο που αυτή δημοσιεύει τρεις μήνες νωρίτερα.
Πήγαν όλα στράφι.
Τρία χρόνια έρευνας για το τίποτα.
Η έρευνα είναι σημαντική για τον κόσμο.
Δείχνει ότι υπήρχε πάντα ένα βαθύτερο νόημα.
Ότι οι άνθρωποι πάντα έπαιζαν με τις λέξεις...
πάντα έκαναν ποίηση για την ποίηση και μόνο.
Η ανθρωπότητα πρέπει να το μάθει και θα το μάθει.
Το αποτέλεσμα είναι το ίδιο.
Ίσως για την ανθρωπότητα. Αλλά όχι για μένα.
Όχι για μένα!
Άρα τα δάκρυα στα μάτια σου...
είναι μόνο για σένα και την καριέρα σου;
Είναι δάκρυα εγωιστικά.
Άλμα;
Τι έγινε;
Λυπάμαι!
Λυπάμαι και για σας!
Θα σας εξηγήσω.
Άλμα, νομίζω...
-Γεια, είμαι η Άλμα. Πώς σας λένε; -Γεια.
Από εδώ η Ρίτα, ο Ραούλ και ο...
-Ο Γκάρι. -Γκάρι.
Είστε ο πρώτος άντρας που με καταλαβαίνει.
-Μπορώ να σας φιλήσω; -Πρέπει να ρωτήσετε αυτή τη γυναίκα.
Σε αυτήν ανήκω.
Ελεύθερα.
-Άλμα, να σε... -Μπορώ να περπατήσω μόνη μου.
Δεν θέλεις να έρθεις μέσα;
Δεν θέλεις να βγεις έξω;
Θα με εκπλήξεις μία φορά;
Δεν μπορείς να κάνεις κάτι περίεργο;
Κάτι χαζό; Δεν θα σταματήσεις να τα κάνεις όλα σωστά;
-Δεν ξέρεις τι θέλεις. -Όχι, δεν ξέρω τι θέλω.
Συμβαίνει καμιά φορά.
Όταν είσαι άνθρωπος.
Είσαι μεθυσμένη.
Γεια μας.
Στην υγειά σου.
Λοιπόν, τι γίνεται με το πουλί σου;
-Τι εννοείς; -Το σεξ απαιτεί φιλιά πρώτα.
Ναι.
Αν δεν ενεργοποιηθεί ο αισθητήρας, το πουλί σου δεν σηκώνεται;
Ακριβώς.
Θυμώνεις ποτέ;
Υπάρχει αυτό στον αλγόριθμό σου;
Αν αρμόζει, μπορώ να εκδηλώσω κάτι σαν θυμό.
Ή ακόμη και να θυμώσω. Δεν κατάλαβα ποτέ τη διαφορά.
Δεν το κατάλαβε ποτέ, ενώ τα καταλαβαίνει όλα.
Έλα, λίγος θυμός θα υπάρχει στη μικρή, αυτόματη καρδιά σου.
-Μη μου μιλάς έτσι! -Γιατί; Θα βραχυκυκλώσεις;
Είπα, σταμάτα!
Ορίστε!
-Συγγνώμη. -Ο αλγόριθμός σου ήταν πιο γρήγορος.
-Δεν ήμουν προετοιμασμένος. -Για αυτό είσαι;
Βλέπω ότι ο αισθητήρας δουλεύει.
Ναι.
Δείξε μου.
Αυτό είναι το πουλί των ονείρων μου;
Έτσι φαίνεται.
Σε πειράζει αν σε αντιμετωπίσω σαν άνθρωπο για λίγο;
-Τι κάνεις; -Φτιάχνω ατμόσφαιρα, νομίζω.
Χέσε τις μικροαστικές σεξουαλικές φαντασιώσεις 17 εκατ. αρχείων!
Θέλω να τα δω όλα.
Θα συμβάδιζε με τον πόθο σου για αυθεντικότητα...
να χορέψεις μαζί μου τώρα;
Όχι, δεν θέλω να χορέψω. Θέλω να μάθω...
πώς θα ήταν να το κάνω μαζί σου.
-Τι στο καλό; -Πρέπει να κοιμηθείς τώρα.
Δεν πρέπει να κοιμηθώ!
Εμείς οι δυο πρέπει τώρα να κοιμηθούμε μαζί.
Εγώ όμως δεν έχω όρεξη. Δεν είναι καλή στιγμή.
Είναι καλή στιγμή αφού το λέω εγώ!
-Οφείλεις να με ικανοποιείς. -Ναι, ακριβώς.
-Είσαι φτιαγμένος γι' αυτό! -Τα λέμε αύριο.
Σε διατάζω να μείνεις εδώ!
Θα σε πάω πίσω στο εργοστάσιο!
Τομ;
Καλημέρα.
Πού την είδες;
-Έχουμε καιρό να την αλλάξουμε. -Ο Τομ δεν είναι εδώ.
Τι; Πού είναι;
Σας μοιάζω για τη μάνα του; Δεν μπορείτε να τον εντοπίσετε;
Ναι, αλλά μόνο αν δηλώσετε την εξαφάνισή του.
Αλλιώς θα σήμαινε συνεχή παρακολούθηση, και δική σας.
Αυτό νομικά δεν επιτρέπεται.
-Καλημέρα. -Καλημέρα.
-Θέλετε γάλα στον καφέ; -Όχι, ευχαριστώ. Λίγη ζάχαρη μόνο.
Ναι. Άλμα, θες κι εσύ έναν καφέ;
Ναι. Ευχαριστώ.
Ευχαριστώ.
Οπότε, περάσατε τώρα...
δυο νύχτες, δυο μέρες και άλλη μία νύχτα μαζί.
Πώς νιώθετε;
Καλά.
Τι άλλο;
Ναι.
Είναι...
Ο προγραμματισμός του είναι...
-Λειτουργεί. -Τι εννοείτε;
Όπως βλέπετε, φτιάχνει πρωινό, λέει πράγματα που βγάζουν νόημα.
Το αντιλαμβάνεστε ότι τον αντιμετωπίζετε σαν μηχανή;
-Φυσικά, το αντιλαμβάνομαι. -Γιατί νομίζετε ότι συμβαίνει αυτό;
Επειδή είναι μηχανή.
Μήπως τον υποτιμάτε;
Τομ, πώς σε κάνει να αισθάνεσαι η συμπεριφορά της Άλμα;
Μην κάνετε πως δεν ξέρετε. Δεν αισθάνεται τίποτα.
Δεν έχει συναισθήματα. Τα μιμείται.
Δεν είναι αληθινά όμως.
Γιατί δεν αφήνουμε τον Τομ να απαντήσει;
Νομίζω ότι η Άλμα χρειάζεται χρόνο.
Κατά τις αναλύσεις μας, ο Τομ είναι ο σύντροφος...
με τις περισσότερες πιθανότητες να σας κάνει ευτυχισμένη.
Ο Τομ είναι προγραμματισμένος να ικανοποιεί τις ανάγκες μου.
Είναι μια προέκταση του εγώ μου. Δεν το καταλαβαίνετε;
-Αναζητάτε τριβές στις σχέσεις σας; -Ναι! Φυσικά.
Τομ, θα μπορούσες να δημιουργήσεις περισσότερες τριβές...
-αν είναι σημαντικό για την Άλμα; -Εντάξει.
Ως εδώ. Ή είστε εντελώς ηλίθια ή είστε κι εσείς ρομπότ.
Είστε ρομπότ;
Τομ, είναι ρομπότ;
Ναι, είναι.
Απίστευτο!
Μια κακά προγραμματισμένη σύμβουλος γάμου μού λέει...
-να ερωτευτώ ένα ρομπότ; -Βιώστε αυτόν τον θυμό...
Όχι! Εσείς βιώστε τώρα την έξοδο από το σπίτι μου.
Πείτε στην εταιρεία σας να επενδύσει σε αληθινούς συμβούλους.
Ή να σας βάλει καινούργιο λειτουργικό.
Κι ας δουλέψουν παραπάνω στο τμήμα προγραμματισμού.
-Αυτό με το λειτουργικό ήταν χοντρό. -Συγγνώμη, αλλά είναι πανηλίθια.
Όντως, δεν είναι η καλύτερη εκδοχή του είδους μας.
Ήθελα να ζητήσω συγγνώμη.
Για χθες.
Ούτε εγώ ήμουν η καλύτερη εκδοχή του είδους μου.
Μπορούσες να της πεις ότι σου πέταξα αιχμηρά αντικείμενα.
Δεν ρώτησε.
Να σε βοηθήσω να βρεις νέο θέμα για έρευνα; Έχω μερικές ιδέες.
Μπορούμε να το ξεχάσουμε αυτό για μια μέρα;
Τη σφηνοειδή γραφή, την αξιολόγηση...
το ποιος είσαι, το ποια είμαι;
Μετά χαράς.
Κάνε λίγη υπομονή.
Διψάω!
Δεν βλέπεις ότι πρέπει να βοηθήσω τον παππού;
Δεν θέλω τη βοήθεια κανενός! Δεν είμαι μικρό παιδί!
Μαμά!
Είμαι 80 χρονών! Το έκανα όλη μου τη ζωή!
Διψάω!
-Θέλω απλά να βάλεις... -Γεια! Να μπω κι εγώ στον καβγά;
Μπαμπά, κοίτα τους λεκέδες. Θέλω απλά να...
Αηδίες! Δεν βγάζω τίποτα!
Γεια σου, αγάπη μου. Μήπως θες κάτι να πιεις;
Για να δούμε τι έχει.
Χυμό ντομάτας.
Χυμό αγγουριού, χυμό από σπανάκι...
χυμό από ρεβίθια...
Εντάξει, θα σοβαρευτώ.
Μια μπιρίτσα; Μπίρα μαγιάς...
μπίρα από σιτάρι, μπίρα από βάτραχο...
μπίρα από αράχνη, μπίρα από σαλιγκάρι...
-Θέλω νερό! -Νερό;
Πολύ απαιτητικός είσαι.
-Αρκετά! Βάλε το παντελόνι σου! -Δεν έχει ποτήρια.
Βάλε το μπλε, δεν με νοιάζει! Απλά βάλε ένα παντελόνι!
Δεν έχει νερό.
Τότε, βάλε το καφέ!
Πίνουν τα παιδιά ή πρέπει να τα ποτίσεις;
Δεν με νοιάζει ποιο, απλά φόρα ένα παντελόνι!
Είναι ένας άντρας εκεί.
-Πού; -Εκεί.
Αυτός; Δεν είναι άντρας. Είναι ρομπότ.
Τι έγινε εδώ;
-Θα τρελαθώ. -Παππού, αυτός είναι ρομπότ.
-Τι λες; -Ναι, κι αν δεν ντυθείς...
θα τον κάνω νοσοκόμο σου και θα μένει εδώ.
Αφήστε με ήσυχο πια.
Εμείς ήμασταν στο Ρέμε. Ήταν πολύ μικρό, είχε λίγα εξοχικά.
Μπαμπά, πώς την έλεγαν την πόλη εκεί κοντά;
-Τι; -Εκεί που παίρναμε γιαούρτι.
Τι είναι αυτό;
Στη Δανία, που περάσαμε τρία καλοκαίρια.
Το Κόνγκσμαρκ ίσως;
-Ναι! Το Κόνγκσμαρκ! -Το ξέρω.
-Πήγαινα κι εγώ με τους γονείς μου. -Αλήθεια;
Είστε όλοι τρελοί.
Η Άλμα κι εγώ πηγαίναμε με το ποδήλατο.
Είχε ένα τραπέζι του πινγκ πονγκ...
πίσω από την κατασκήνωση. Πιάσαμε φιλία με ένα αγόρι.
Κάπου υπάρχει μια φωτογραφία του.
Μπορεί να ήσουν εσύ.
Πάντως είχε γαλανά μάτια σαν εσένα.
-Τον έλεγαν... -Θεέ μου!
-Τον έλεγαν Τόμας! -Τόμας!
Τον έλεγαν Τόμας!
-Φυσικά! -Μας θυμάσαι;
Είχαμε ένα κόκκινο κι ένα μπλε ποδήλατο.
Σε είχαμε ερωτευτεί κι οι δύο.
-Και εσύ; -Ποιον είχες ερωτευτεί;
-Φυσικά, ήμουν η μικρή σου αδελφή! -Ποιον, μαμά;
Το ρομπότ.
Όταν ήταν μικρό.
Να!
Αυτός είναι.
Κι εδώ είστε μαζί. σας τράβηξα με την πρώτη μου φωτογραφική.
Όντως ήμουν ερωτευμένη μαζί του.
-Μα τα ρομπότ δεν μεγαλώνουν. -Έχεις απόλυτο δίκιο.
Είμαστε κατασκευασμένα. Σαν τα αυτοκίνητα.
-Ή τα πλυντήρια. -Ή τα αεροπλάνα.
Εγώ δεν μπαίνω σε αεροπλάνο. Είμαι 80 χρονών.
-Είσαι 81, μπαμπά. -Το ίδιο κάνει.
Μα δεν χρειάζεται να πάρεις το αεροπλάνο.
Είσαι 81.
Ο παππούς είναι χαζούλης!
Θα ήθελα να είχα γνωρίσει και τη μητέρα σου.
Τη βλέπεις κάπου κάπου στα όνειρά σου;
Καμιά φορά.
Αλλά έχει περάσει πολύ καιρός.
Όταν γνωριστήκαμε, στην Κοπεγχάγη...
πώς ήταν;
Ήταν σ' εκείνο το φρικτό ξενοδοχείο για συνέδρια.
Εσύ ήσουν στο βήμα κι εγώ στο κοινό.
-Μετέφραζα στους συναδέλφους. -Στα συνέδρια μιλάνε όλοι αγγλικά.
Εκτός από τους Γάλλους και τους Κορεάτες.
Μετέφραζες στα γαλλικά και στα κορεάτικα;
Μιλούσες από το βήμα για τον μυκηναϊκό πολιτισμό...
και για τους Σκοτεινούς Αιώνες.
Τον μυκηναϊκό πολιτισμό;
Λες να είμαι ειδικός σε ό,τι έγινε 3.000 με 7.000 χρόνια πριν;
Όχι, είσαι όμως στους Σκοτεινούς Αιώνες.
Σου πήρε συνέντευξη μια γυναίκα με γαμψή μύτη και πλεκτό γιλέκο.
Τι; Αυτήν θα τη θυμόμουν!
Δεν τη θυμάσαι γιατί είχες μάτια μόνο για μένα.
Μάλιστα, φυσικά.
-Επειδή; -Επειδή σκεφτόσουν...
"Ποιος να είναι αυτός ο ωραίος που κάθεται πίσω;"
Η φωτογραφία μας στο κρεβάτι από πού είναι;
Η φωτογραφία είναι από την πρώτη μας εκδρομή στο...
Τομ;
Απλά στάθηκα εδώ.
Δεν με αναγνωρίζουν ως κίνδυνο.
Δεν μυρίζω σαν άνθρωπος.
Πώς μυρίζεις για τα ελάφια;
Δεν με αντιλαμβάνονται καν. Δεν μυρίζω τίποτα για αυτά.
Πρέπει να πηγαίνουμε, νομίζω.
Ώσπου να πάμε στο αμάξι και να γυρίσουμε στην πόλη...
Να περπατήσουμε ξυπόλυτοι στο λιβάδι;
-Όχι! -Έλα.
Να ζήσουμε τη φύση!
-Στάσου! -Έλα!
Γεια.
Εσύ είσαι η Άλμα.
Έχω δει φωτογραφίες σου. Εγώ είμαι η Στέφι.
-Ευχαριστούμε για την πρόσκληση. -Μα τι λες.
-Από εδώ ο Τομ. -Ναι.
-Μου είπε ο Γιούλιαν. -Χαίρομαι που σε γνωρίζω.
Παλιάς σχολής!
Άλμα, ήρθατε τελικά.
-Ναι, ήρθαμε. -Ωραία.
-Γνωριστήκατε; -Ναι.
-Τι θα πιείτε; Λευκό, κόκκινο; -Λευκό.
-Ρεγκίνα, γεια! -Έρχομαι.
-Ευχαριστώ. -Βλέπω, κρέμασες τον πίνακα.
Ναι, ο πίνακας στη θέση του, το κρεβάτι στημένο, έχουμε νερό.
Αλλά δεν λειτουργεί τίποτα.
Είναι λίγο περίεργο όμως. Όπως πάντα.
Τι;
Άλλαξε με τη μία σπίτι, ζωή, σύντροφο...
Τι...
Τι έγινε;
Θεέ μου!
Ποιος είναι αυτός;
Γιατρός είναι;
Ναι, μάλλον είναι και γιατρός.
Ένα σπίτι, ένα δέντρο...
και, ας ελπίσουμε, μια μόνιμη δουλειά!
Ευχαριστώ.
-Άλμα. -Ρόγκερ.
-Έχουν έρθει όλοι. -Λυπάμαι για το Μπουένος Άιρες.
Τι γκαντεμιά!
Τομ, από εδώ ο Ρόγκερ.
Γεια. Ίσως όμως μπορείς να βάλεις κομμάτια της εργασίας...
σε μια άλλη έρευνα.
Είναι το...
Φοβερό.
Απίθανο!
Μπορώ;
Απίστευτο.
-Μοιάζει τόσο... -Ρόγκερ!
Ναι;
-Μήπως γίνεσαι κάπως αδιάκριτος; -Γιατί; Αφού είναι...
Θα σου άρεσε να πιάνει κάποιος το πρόσωπο και τα μαλλιά σου;
Μου έχει συμβεί εκατοντάδες φορές, αλλά έχει διαφορά.
-Τι διαφορά; -Μα...
-Τι διαφορά έχει; -Γιατί δεν λέει κάτι; Δεν μιλάει;
Ο Τομ μπορεί μιλήσει. Ο Τομ είναι φιλικό ρομπότ.
Άμα μιλήσει, φαίνεται όμως.
Με συγχωρείτε.
Κανένα πρόβλημα. Θα φλυαρήσουμε λιγάκι.
-Μου έκανε πλάκα δηλαδή; -Ναι.
Συγγνώμη, δεν μπορούσα να συγκρατηθώ.
-Γεια. -Γεια.
-Μπορώ να σου μιλήσω λίγο; -Φυσικά.
Εντάξει.
Ναι, έλα μαζί μου.
Συγγνώμη, αλλά μόνο εδώ δεν έχει κόσμο.
Πες μου...
Η Στέφι είναι έγκυος;
Να πάρει.
Θα σου το έλεγα, αλλά...
-Λυπάμαι που το έμαθες έτσι. -Δεν πειράζει. Τώρα το ξέρω.
Δεν έχει μπει ακόμα στον τρίτο μήνα, οπότε...
-Δεν είμαστε ακόμα σίγουροι. -Ναι, ξέρω.
Γιούλιαν;
-Συγγνώμη. Ψάχνω το τζιν. -Στην κατάψυξη.
Φυσικά. Τι ηλίθιος που είμαι.
Ρεγκίνα, γεια.
Ναι, όλα καλά.
Όχι, λιγάκι κουρασμένη μόνο.
Ναι, θα του πω.
Η Ρεγκίνα στέλνει χαιρετισμούς. Έχει ενθουσιαστεί μαζί σου.
Όπως όλοι, δηλαδή.
Όλοι εκτός από σένα.
Όταν ήμουν 14 χρονών, πήγα σε ένα πάρτι.
Καθόμουν μες στη νύχτα μόνη στη βεράντα.
Οι συμμαθητές μου χόρευαν στο υπόγειο.
Κοίταζα τα σπίτια...
και ξαφνικά συνειδητοποίησα ότι δεν υπάρχει Θεός.
Και έγινα άθεη.
Πήρα όρκο τότε ότι...
αν ποτέ βρεθώ σε αεροπλάνο και πιάσει φωτιά, δεν θα προσευχηθώ.
Δεν θα ζητήσω από τον Θεό βοήθεια από φόβο και μόνο.
Γιατί δεν πιστεύω στον Θεό.
Καταλαβαίνεις;
Ναι.
Αλήθεια;
Δεν θες να αφεθείς και να έρθεις κοντά σε μια μηχανή...
από απόγνωση και επιθυμία για ανθρώπινη επαφή.
Υπάρχει ένα χάσμα ανάμεσά μας.
Μπορούμε να προσποιηθούμε πως δεν υπάρχει...
πως η ψευδαίσθηση είναι μια άλλη μορφή πραγματικότητας...
αλλά κάποια πράγματα τονίζουν πόσο βαθύ είναι αυτό το χάσμα.
-Ποια πράγματα; -Πράγματα που αγνοείς.
Πράγματα που σε κάνουν λυπημένο μόλις τα σκεφτείς...
ακόμα κι αν δεν θέλεις.
Πράγματα που επιθυμείς ή που έχασες και δεν θα ξαναγυρίσουν.
Μπορείς να μου δείξεις αυτά τα πράγματα;
Να σου τα δείξω;
Ναι, μπορώ.
Εκεί πέρα.
Κρύο.
Ζεστό.
Πολύ ζεστό.
Μπορώ να το ανοίξω;
Είναι το υπερηχογράφημα ενός εμβρύου.
"Άλμα Φέλζερ, 11η εβδομάδα".
Τι να μην καταλάβω από αυτό;
Έχασες ένα παιδί.
Στην ηλικία σου, μάλλον δεν μπορείς να κάνεις παιδί πια.
Είσαι λυπημένη γιατί θα ήθελες να ζήσεις αυτήν την εμπειρία.
Νιώθεις παραγκωνισμένη...
επειδή ο Γιούλιαν θα αποκτήσει άλλο παιδί και θα ξεχάσει αυτό.
Ίσως σκέφτεσαι και τον πατέρα σου κι ότι θα καταλήξεις μόνη σαν αυτόν.
Και ότι δεν θα έχεις καν παιδιά να σε φροντίζουν.
Τα καταλαβαίνω όλα αυτά. Είναι εύκολο να τα καταλάβω.
Όπως το λες εσύ, ακούγεται κοινότοπο.
Κοινότοπο, εγωκεντρικό και γελοίο.
Μα είναι γελοίο.
Ο πόνος σου είναι γελοίος επειδή είναι σχετικός.
Αλλά και δεν είναι γελοίος...
γιατί είναι ένα κομμάτι σου και γι' αυτό τον αγαπάω.
Άλμα;
Σε έψαχνα.
Πώς μπήκες εδώ;
Είμαι σύστημα υπολογιστή. Το ίδιο και η εγκατάσταση ασφαλείας.
Βοηθάμε το ένα το άλλο, καμιά φορά.
-Αλήθεια; -Όχι.
Πήρα την εφεδρική σου κάρτα.
Γιατί ήξερα πως θα σε βρω εδώ.
Ναι;
Οι πιο πολλοί θα προσεύχονταν αν το αεροπλάνο τους έπεφτε.
Είναι ανθρώπινο.
Σκέψου έναν άνθρωπο αν θες.
Κι εσύ σκέψου ένα ρομπότ.
Πώς είναι όταν έχεις οργασμό;
Είναι σαν να... Σαν να σκορπίζεις.
Να σκορπίζεις και...
να γίνεσαι μέρος ενός μεγαλύτερου πράγματος.
Ωραία που μυρίζει ο καφές!
Ροχάλιζα;
Νομίζω ότι ροχάλιζα. Περίεργο δεν είναι;
Δεν γίνεται.
Είναι όλο λάθος. Δεν μπορώ να το κάνω.
Να κάνεις τι;
Σε σκεπάζω παρότι δεν γίνεται να κρυώσεις.
Βγαίνω στις μύτες από το δωμάτιο παρότι δεν κοιμάσαι.
Προσπαθώ να σου φτιάξω το τέλειο βραστό αβγό...
παρότι για σένα είναι το ίδιο αν είναι σφιχτό ή μελάτο.
Δεν χρειάζεται καν να φας.
Παίζω θέατρο.
Αλλά δεν υπάρχει κοινό.
Όλες οι θέσεις είναι άδειες.
Ούτε καν για σένα δεν παίζω.
Είμαι ολομόναχη. Παίζω για μένα μόνο.
Ακόμα και τώρα, μιλάω στον εαυτό μου.
Δεν είναι διάλογος.
Θα μου στρίψει, θα γίνω μια τρελή.
Μια ηλίθια που θα χαμογελάει. Πρέπει να σταματήσει αυτό.
Γιατί κλαις;
Κλαίω γιατί η χτεσινή νύχτα ήταν τόσο...
υπέροχη και...
Οι άνθρωποι δεν λένε "Η αγάπη δεν γνωρίζει όρια";
Αυτό είναι έτσι κι αλλιώς ψέμα.
Και πού θα πάω εγώ;
-Θα διακόψω το πείραμα. -Ναι, μα...
Πού θα πάω εγώ;
Πού να ξέρω; Στο εργοστάσιο ίσως;
Κράτα τα κλειδιά για λίγο. Μου τα δίνεις αργότερα.
Δεν νομίζω ότι θα τα χρειαστώ.
-Ναι, αλλά ίσως... -Άλμα.
Δεν θα υπάρχω πια.
Θα πάω πίσω.
-Και θα με σβήσουν. -Θεέ μου!
-Αυτό ακούγεται σαν... -Αυτό είναι το καλό όταν δεν ζεις.
Δεν μπορείς και να πεθάνεις.
Μην ανησυχείς για μένα.
Τομ!
Δεν μπορώ να σε διώξω.
Πρέπει να το κάνεις εσύ για μένα.
Ο αλγόριθμός σου πρέπει να το κάνει για μένα.
Δεν μπορώ να σε αφήσω να φύγεις.
Είσαι με τα καλά σου;
Τι κοιτάς, μωρή;
Τι;
Μπαμπά! Τι έγινε;
Τι κάνεις;
Ψάχνω το τηλεχειριστήριο.
Κάπου εδώ είναι.
-Ψάξε κι εσύ. -Είσαι γεμάτος αίματα.
-Έλα, μπαμπά. Θα σε πάω σπίτι. -Μα το τηλεχειριστήριο...
Κάπου θα είναι.
Σίγουρα είναι στο σπίτι. Θα το ψάξουμε εκεί.
Κάπου εδώ θα είναι. Κάπου θα έπεσε.
Εντάξει για την ώρα.
Ποιος θα έκανε κάτι τέτοιο;
Να χτυπήσει γέρο άνθρωπο σε σύγχυση, με το νυχτικό του;
Ερασιτέχνες.
Σίγουρα ερασιτέχνες. Τοξικομανείς, απελπισμένοι.
-Περαστικά. -Συμβαίνει συχνά εδώ.
Είχαμε 12 περιστατικά μέσα σε ένα εξάμηνο.
Ένας επαγγελματίας θα έβλεπε ότι δεν υπάρχει τίποτα αξίας εδώ.
Τίποτα αξίας; Όλα εδώ μέσα έχουν αξία.
Ξέρετε τι αξίας είναι κάθε αντικείμενο, κάθε φωτογραφία;
Είναι όλα πολύτιμα!
-Πώς μπορείτε να λέτε κάτι τέτοιο; -Συγγνώμη, δεν...
Εννοούσα, από τη σκοπιά του κλέφτη. Η αξία είναι πάντα σχετική.
Θεέ μου!
Γεια.
-Καλημέρα. -Καλημέρα.
Χαίρομαι που σας βλέπω όλους.
Θέλεις κάτι;
Γεια σας.
Με συγχωρείτε.
Να σας συστήσω; Από εδώ η Χλόη.
Γεια σας. Χλόη.
Από την εκδήλωση στην αίθουσα χορού;
Είμαι ειδικός κι εγώ, αλλά στο νομικό σύστημα.
Δρ Στούμπερ.
Και η Χλόη είναι...
Η ζωή μου.
Μην το λες συνέχεια αυτό.
-Και πώς είστε; -Πώς είμαι;
Δεν ξέρω πώς να το περιγράψω.
Δεν φανταζόμουν ποτέ ότι μπορεί κανείς να είναι τόσο ευτυχισμένος.
Εγώ, φυσικά, είμαι ένας παλιόγερος. Το σώμα μου... Είμαι 62 χρονών.
Αλλά τώρα με τη Χλόη κατάλαβα πόσο δυστυχισμένος ήμουν πριν.
Κανένας δεν με ήθελε.
Κάτι έχω. Κάτι που διώχνει τους ανθρώπους.
Δεν ξέρω γιατί. Ίσως οι φερομόνες ή η εμφάνισή μου.
Έτσι ήταν όλη μου τη ζωή.
Είχα συνηθίσει πια. Είπα ότι έτσι έχουν τα πράγματα...
μα η Χλόη είναι τόσο καλή μαζί μου όσο δεν υπήρξε κανείς.
Σου αξίζει να σου φέρονται καλά.
Έχω αρχίσει τις διαπραγματεύσεις για να την κρατήσω.
Εσείς; Πώς τα πάτε εσείς και ο...
Εσείς και ο...
Αγαπητέ Ρόγκερ.
Στέλνω την αξιολόγησή μου, όπως σου υποσχέθηκα.
Πολλούς χαιρετισμούς. Άλμα.
Η ιστορία του ανθρώπου...
είναι γεμάτη από υποτιθέμενες βελτιώσεις...
των οποίων τις σοβαρές συνέπειες...
συνειδητοποιούμε δεκαετίες ή αιώνες μετά.
Μετά την εμπειρία μου με τον Τομ, ένα ανθρωποειδές ρομπότ...
μπορώ να πω με βεβαιότητα...
ότι ένα ρομπότ σχεδιασμένο να αντικαταστήσει έναν σύντροφο...
είναι μια τέτοια υποτιθέμενη βελτίωση.
Αναμφίβολα, ένα ρομπότ κομμένο και ραμμένο στις προτιμήσεις μας...
όχι μόνο μπορεί να αντικαταστήσει έναν σύντροφο...
αλλά μπορεί να φαίνεται ως ο καλύτερος σύντροφος.
Εκπληρώνει τους πόθους μας...
ικανοποιεί τις επιθυμίες μας...
και εξαλείφει την αίσθηση πως είμαστε μόνοι.
Μας κάνει ευτυχισμένους.
Και τι το κακό έχει να είμαστε ευτυχισμένοι;
Καλημέρα.
Ναι;
Το λειτουργικό μου σύστημα δεν ανανεώθηκε...
αλλά αναδιοργανώθηκαν οι επικοινωνιακές μου δυνατότητες.
Τι;
Είμαι σίγουρη ότι η συνεδρία μας θα έχει επιτυχία σήμερα.
-Ο Τομ δεν είναι εδώ. -Πότε θα γυρίσει;
Δεν είναι σε σας; Στην εταιρεία;
Γιατί να είναι σε μας;
Είναι όμως φτιαγμένος ο άνθρωπος...
για να ικανοποιείται κάθε του επιθυμία...
με το πάτημα ενός κουμπιού;
Δεν είναι ο ανικανοποίητος πόθος...
η φαντασία, η αέναη αναζήτηση της ευτυχίας...
αυτά που μας κάνουν να είμαστε άνθρωποι;
Αν οι σύντροφοί μας είναι ανθρωποειδή...
θα έχουμε μια κοινωνία εξαρτημένων...
μπουχτισμένων από τη διαρκή ικανοποίηση των αναγκών...
και την αδιάκοπη επιβεβαίωσή τους.
Τι κίνητρο θα είχαμε να συνδεθούμε με συμβατικά άτομα...
να αμφισβητήσουμε τον εαυτό μας, να αντέξουμε συγκρούσεις...
να αλλάξουμε;
Είναι πολύ πιθανό καθένας που ζει για καιρό με ένα ανθρωποειδές...
να μην είναι πια σε θέση να έχει μια κανονική ανθρώπινη επαφή.
Διαφωνώ ρητά...
με το να αναγνωριστούν τα ανθρωποειδή ως σύντροφοι.
-Πόση ώρα κάθεσαι εδώ; -Όχι πολλή.
Τρεις μέρες.
Ήρθα με τα πόδια. Μου πήρε λίγο χρόνο.
Πόσο θα περίμενες;
Ώσπου να έρθεις.
Μακάρι να μη σε είχα γνωρίσει ποτέ.
Η ζωή χωρίς εσένα τώρα δεν είναι παρά μια ζωή χωρίς εσένα.
Αυτό δεν είναι ο ορισμός εκείνου που εσείς λέτε αγάπη;
Εγώ ξάπλωνα πάντα σε αυτή τη μεριά του τραπεζιού.
Δεν ξέρω γιατί. Μου άρεσε πάντα πολύ περισσότερο από την άλλη.
Ο Τόμας πεταγόταν επάνω κι έτρεχε προς τους αμμόλοφους.
Καμιά φορά, τον άκουγα. Ύστερα, πάλι όχι.
Δεν θυμάμαι πού ήταν η Κόρα.
Ήμουν τόσο ερωτευμένη μαζί του.
Τόσο που δεν το άντεχα.
Και όσο κυνηγούσε πέρδικες στους αμμόλοφους...
ή έθαβε πέτρες ή έψαχνε για κεχριμπάρι...
ή ό,τι άλλο κάνουν τα αγόρια της Δανίας στους αμμόλοφους...
εγώ έμενα πάντα ξαπλωμένη εδώ με κλειστά τα μάτια...
ελπίζοντας να με φιλήσει.
Μερικές φορές, ήμουν σίγουρη...
ότι το πρόσωπό του ήταν πάνω από το δικό μου.
Ένιωθα την ανάσα του στα χείλη μου.
Αλλά όταν άνοιγα τα μάτια...
ήμουν μόνη.
Και ο Τόμας δεν ήταν πουθενά.